**prvý termín záverečných skúšok bude 28. mája 2025, ak bude veľký záujem, tak aj 29. ostatné termíny budú v júni (2X) , začiatkom júla a v septembri. upresnim do konca marca.**

**Vypracovanie pedagogického denníka (PD)**

Čo by mal obsahovať PD:

Denník má mať štyri časti:

**Prvá:** čo ste vypracovali v prvom semestri – legislatívne pozadie školy

**Druhá**: osobnosť, ktorú ste prezentovali – prezentácia, kto nemal, len meno s poznámkou slovnej prezentácie

**Tretia**: príprava na hodinu v rámci seminára (výstupy) – kto mi to dal v papierovej podobe (ale slušne a správne vypracované! ☺) a nemá to vo worde – napíše len, že odovzdané, nemusíte prepisovať

**Štvrtá:**

1. hospitačné záznamy a pozorovacie hárky **z najmenej 5 VH**, na ktorých ste hospitovali
2. **prípravy** na Vami odučené hodiny – komplet celé prípravy. Kto ich nemá vo worde, naskenovať, prosím.
3. Meno a priezvisko učiteľa, ktorý Vám hospitoval na hodinách a známku, ktorú Vám navrhne z pedagogickej praxe – len známku, netreba hospitačné záznamy!
4. Krátke zhodnotenie praxe

**Okruhy didaktika zimný semester druhý ročník – všetky otázky aplikujte na VAmi vyučované predmety!**

1. Vysvetlite pojem vyučovacia metóda. Uveďte klasifikáciu metód z didaktického, procesuálneho a psychologického aspektu. Jednotlivé metódy stručne charakterizujte a posúďte z hľadiska možnosti ich využitia vo vašom predmete (odbore).
2. Charakterizujte monologické slovné vyučovacie metódy ,uveďte ich prednosti a nedostatky, aj vo vzťahu k vášmu predmetu. Uveďte požiadavky na efektívne vysvetľovanie , stručne vysvetlite techniky vysvetľovania a induktívny a deduktívny postup pri vysvetľovaní.
3. Charakterizujte dialogické slovné vyučovacie metódy, porovnajte rozhovor a diskusiu, uveďte ich prednosti a nedostatky, aj vo vzťahu k vášmu predmetu (odboru). Uveďte požiadavky na formuláciu otázok , techniku ich kladenia žiakom a typy otázok (podľa úrovne) preferovaných vo vašom predmete (odbore).
4. Vysvetlite význam zásady názornosti vo vyučovaní technických predmetov, uveďte možnosti jej uplatnenia prostredníctvom názorných vyučovacích metód. Popíšte proces demonštrácie predmetov, procesov, javov, pokusov apod.
5. Vysvetlite význam zásady spojenia teórie a praxe vo vyučovaní technických predmetov, uveďte možnosti jej uplatnenia prostredníctvom praktických vyučovacích metód a organizačných foriem.
6. Vysvetlite pojem organizačná forma vyučovania. Uveďte klasifikáciu organizačných foriem. Uveďte organizačné formy uplatňované vo vašom predmete(odbore).
7. Charakterizujte exkurziu, popíšte jej prípravnú, realizačnú a hodnotiacu fázu, metódy a didaktické zásady uplatňované v rámci exkurzie.
8. Charakterizujte domáce úlohy v technických predmetoch, popíšte požiadavky na ich zadávanie , kontrolu a hodnotenie.
9. Charakterizujte odborný výcvik a odbornú prax, popíšte ich cieľ a význam vo vyučovaní technických predmetov.
10. Charakterizujte cvičenie ako organizačnú formu, vymenujte a popíšte jednotlivé typy cvičení uplatňovaných vo vašom predmete(odbore).
11. Charakterizujte triednohodinový systém, vyučovaciu hodinu základného typy, jej štruktúru a ďalšie typy vyučovacích hodín v technických predmetoch.
12. Vysvetlite význam plánovania a prípravy učiteľa na vyučovaciu hodinu a popíšte jej obsah a štruktúru.
13. Vysvetlite pojmy kontrola, preverovanie, hodnotenie , klasifikácia výkonov žiakov, porovnajte ústne a písomné skúšanie žiakov, vymenujte požiadavky na skúšanie v technických predmetoch.
14. Vysvetlite podstatu problémového vyučovania, pojmy problémová situácia, problém, problémová úloha, možnosti uplatnenia v technických predmetoch. Uveďte a charakterizujte základné metódy problémového vyučovania.
15. Stručne charakterizujte situačnú metódu, inscenačnú metódu, brainstorming, DITOR.
16. Charakterizujte skupinové vyučovanie ak o organizačnú formu a ako koncepciu vyučovania. Vysvetlite tvorbu skupín, prácu zadávanú skupinám z hľadiska diferenciácie , možnosti uplatnenia v o vašom predmete(odbore).
17. Vysvetlite podstatu učenia sa (pamäť, prijímanie, zapamätanie poznatkov) s ohľadom na didaktické aspekty vyučovacieho procesu (prácu učiteľa).
18. Vysvetlite podstatu programovaného vyučovania, schematicky znázornite a porovnajte lineárny program (Skinner, Pressey) a vetvený program (Crowder). Uveďte výhody a nevýhody programovaného vyučovania.